CELEX: 32018D1669
Language: hu
Date: 2018-11-06 00:00:00
Title: A Bizottság (EU) 2018/1669 végrehajtási határozata (2018. november 6.) az állatok azonosításáról és nyilvántartásáról szóló 92/102/EGK tanácsi irányelv 3. cikkének (2) bekezdése által megállapított eltérés egyes tagállamok számára való biztosításáról szóló 2006/80/EK határozat hatályon kívül helyezéséről (az értesítés a C(2018) 7239. számú dokumentummal történt)

8.11.2018   
               
               
                  HU
               
               
                  Az Európai Unió Hivatalos Lapja
               
               
                  L 278/28
               
            
         A BIZOTTSÁG (EU) 2018/1669 VÉGREHAJTÁSI HATÁROZATA
         (2018. november 6.)
         az állatok azonosításáról és nyilvántartásáról szóló 92/102/EGK tanácsi irányelv 3. cikkének (2) bekezdése által megállapított eltérés egyes tagállamok számára való biztosításáról szóló 2006/80/EK határozat hatályon kívül helyezéséről
         
            
               (az értesítés a C(2018) 7239. számú dokumentummal történt)
            
         
         (Csak a cseh, a francia, az olasz, a portugál, a szlovák és a szlovén nyelvű szöveg hiteles)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a sertések azonosításáról és nyilvántartásáról szóló, 2008. július 15-i 2008/71/EK tanácsi irányelvre (1) és különösen annak 3. cikke (2) bekezdésére,
         mivel:
         
                     (1)
                  
                  
                     A 2008/71/EK irányelv meghatározza a sertések azonosításának és nyilvántartásának minimumkövetelményeit.
                  
               
                     (2)
                  
                  
                     A 2008/71/EK irányelv 3. cikkének (1) bekezdése értelmében a tagállamok biztosítják, hogy az illetékes hatóság naprakész listával rendelkezzen minden, az irányelv hatálya alá tartozó állatok tartásával foglalkozó és területén található gazdaságról.
                  
               
                     (3)
                  
                  
                     A 2008/71/EK irányelv 3. cikkének (2) bekezdése rendelkezik arról, hogy a tagállamok felhatalmazhatók arra, hogy a gazdaságoknak az említett irányelv 3. cikkének (1) bekezdésében előírt listájából kizárják azon természetes személyeket, akik egyetlenegy sertést saját használatra vagy fogyasztásra tartanak, feltéve, hogy ezt az állatot minden mozgást megelőzően az említett irányelvben megállapított ellenőrzéseknek vetik alá.
                  
               
                     (4)
                  
                  
                     A 2006/80/EK bizottsági határozat (2) felhatalmazza a Cseh Köztársaságot, Franciaországot, Olaszországot, Portugáliát, Szlovéniát és Szlovákiát arra, hogy a 2008/71/EK irányelv 3. cikkének (2) bekezdésében előírt eltérést az egyetlenegy sertést tartó gazdaságok tekintetében alkalmazza.
                     A Cseh Köztársaság, Franciaország, Olaszország, Portugália, Szlovénia és Szlovákia megerősítette, hogy már nem alkalmazza a 2008/71/EK irányelv 3. cikkének (2) bekezdésében előírt eltérést az egyetlenegy sertést tartó gazdaságok tekintetében.
                  
               
                     (5)
                  
                  
                     A 2006/80/EK határozatot ezért hatályon kívül kell helyezni.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2006/80/EK határozat hatályát veszti.
         
         
            2. cikk
            Ennek a határozatnak a Cseh Köztársaság, a Francia Köztársaság, az Olasz Köztársaság, a Portugál Köztársaság, a Szlovén Köztársaság és a Szlovák Köztársaság a címzettje.
         
         
            Kelt Brüsszelben, 2018.november 6-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 213., 2008.8.8., 31. o.
         
         
            (2)  A Bizottság 2006/80/EK határozata (2006. február 1.) az állatok azonosításáról és nyilvántartásáról szóló 92/102/EGK tanácsi irányelv 3. cikkének (2) bekezdése által megállapított eltérés egyes tagállamok számára való biztosításáról (HL L 36., 2006.2.8., 50. o.).